Den 31-årige Louise Bech Poulsen afløser Jonas Dahl, der skal være ny skatteminister. Lisbeth Bech Poulsen har været medlem af Folketinget siden 2011. Hun er valgt i Nordjyllands storkreds. - Jeg er rigtig glad for tilliden, det er en stor opgave, og jeg er meget glad for, at folketingsgruppen mener, at jeg kan løfte den her arv efter Jonas, siger Lisbeth Bech Poulsen til Ritzau. Hun har senest været skatte-, finans- og EU-ordfører for SF, og derudover har hun været ordfører for områderne udvikling, forskning og uddannelse. Lisbeth Bech Poulsens vigtigste opgave som politisk ordfører bliver at gøre SF's politik mere synlig, mener hun. - Alle kan se, at SF er ude i lidt bølgegang. Det handler om, at de ting som vi får i hus med aftaler og resultater, det skal vi også have befolkningen til at se, at det gør en forskel, at Danmark har et venstreorienteret parti, der er i regering. - Det står ikke tydeligt nok, og det bliver min vigtigste opgave, siger hun.

Referat:
Det nordjyske folketingsmedlem Lisbeth Bech Poulsen bliver ny politisk ordfører i SF.